cyanic-selkie/wikianc huggingface dataset:
தச்சில் மாத்து தரகன்
திருவிதாங்கூரின் அமைச்சர்
இவர் திருவிதாங்கூர் மகாராஜா பலராம வர்மனுக்கு வர்த்தக அமைச்சராக இருந்தார். இவரது சிறந்த ஆண்டுகள் தர்ம ராஜாவின் காலத்தில் இருந்தன. திப்பு சுல்தானுக்கு எதிரான போர்களை எதிர்த்துப் போராட இவர் ஒரு பெரிய தொகையை இராச்சியத்திற்கு கடன் கொடுத்தார். இருப்பினும், ஜெயந்தன் சங்கரன் நம்பூதிரியின் திவான் பதவிக் காலத்தில், வேலுத் தம்பி என்பவரால் தூண்டப்பட்ட ஒரு கிளர்ச்சி ஏற்பட்டது. இதனால் வேலுத் தம்பி 1801இல் பதவிக்கு வந்தார். வேலுத்தம்பி இவரை துன்புறுத்தினார் (இவரது காது வெட்டப்பட்டு பின்னர் அவர் சிறையில் அடைக்கப்பட்டார்). திருவிதாங்கூர் அரசுக்கு பெரும் வருவாய் நிலுவைத் தொகையை செலுத்த வேண்டியிருப்பதாகக் கூறி மாத்து தரகனின் நிலங்களும் சொத்துக்களும் பறிமுதல் செய்யப்பட்டன. இந்த உத்தரவை பின்னர் பிரிட்டிசு அரசப்பிரதிநிதி மெக்காலே ரத்து செய்தார். பலராம வர்மன் வேலுத் தம்பியின் செயல்களுக்கு மனம் வருந்தி தரகனுக்கு தங்கக் காதுகளை கொடுத்தார். மகாராஜாவின் அனுமதியின்றி ஆங்கிலேயருக்கு எதிரான வேலுத்தம்பியின் கிளர்ச்சி 1809 ஆம் ஆண்டில் அடூரின் மண்ணடி கோவிலில் வேலுத்தம்பியின் தற்கொலைக்கு வழிவகுத்தது.
சமூக, மதத் தலைவர்
கூனன் குறுக்கு உறுதிமொழியால் பிரிக்கப்பட்ட கிறிஸ்தவ சமூகங்களை மீண்டும் ஒன்றிணைக்க இவர் முயற்சிகளை மேற்கொண்டார். ஆனால் இவரது முயற்சிகள் போர்த்துகீசியர்களால் முறியடிக்கப்பட்டன. இவரது முயற்சிகளுக்கு இந்திய சிரிய-சடங்கு கத்தோலிக்கர்களின் மார் ஜோசப் காரியாட்டிலின் ஆதரவும், ஜேக்கபியர்கள் என அழைக்கப்படும் இந்திய சிரிய-சடங்கு ஆர்த்தடாக்ஸ் பிரிவின் மார் டியோனீசியசின் ஆதரவும் இருந்தது. ஆனால் கோவாவில் பிஷப் காரியாட்டிலின் மரணம், ரோமின் மௌனம், இறுதியில் இந்திய யாக்கோபியர்கள் தனித்தனியாக இருக்கவும், இந்திய சிரியக் கத்தோலிக்கர்கள் இந்தியாவில் லத்தீன் ஆயர்களின் அதிகார வரம்பை ஏற்றுக்கொள்ளவும் வழிவகுத்தது. சிரியக் கத்தோலிக்கரின் குறைகளை போப்பின் முன் பிரதிநிதித்துவப்படுத்துவதற்காக 1782 ஆம் ஆண்டில் மார் ஜோசப் காரியாட்டில், பரேமக்கல் தோமா கதனார் ஆகியோரின் வரலாற்றுப் பயணத்தை ரோம் நகருக்கு ஏற்பாடு செய்வதில் இவர் தீவிரமாக ஈடுபட்டார்.
மேலும் படிக்க
பகுப்பு:எர்ணாகுளம் மாவட்ட நபர்கள் பகுப்பு:கேரள வரலாறு பகுப்பு:1814 இறப்புகள் பகுப்பு:1741 பிறப்புகள்
எட்வார்ட் ஹெம்ஸ்டெட்
எட்வார்ட் ஹெம்ஸ்டெட்  (Edward Hemsted , பிறப்பு: அக்டோபர் 10 1846, இறப்பு: மார்ச்சு 12 1884),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1863-1869 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
எட்வார்ட் ஹெம்ஸ்டெட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1846 பிறப்புகள் பகுப்பு:1884 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
தங்கம்(III) புளோரைடு
தங்கம்(III) புளோரைடு ( Gold fluoride) என்பது, AuF3, என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். ஆரஞ்சு நிறத்தில் காணப்படும் இச்சேர்மம் 300° செல்சியசு வெப்பநிலையில் பதங்கமாகிறது. இச்சேர்மம் ஒரு வலிமையான புளோரினேற்றும் முகவராகச் செயல்படுகிறது.
தயாரிப்பு
தங்க முக்குளோரைடுடன் புளோரின் அல்லது புரோமின் முப்புளோரைடு சேர்த்து வினைப்படுத்துவதால் தங்கம்(III) புளோரைடு தயாரிக்கலாம்.
அமைப்பு
தங்கம்(III) புளோரைடின் படிக அமைப்பு சதுர சமதள AuF4 சுருள் அலகுகளால் ஆக்கப்பட்டுள்ளது.
வல்லங்கிழவோன் நல்லடி
நல்லடி என்பவன் சங்ககால சோழ நாட்டின் வல்லம் என்ற ஊரை ஆண்ட சீறூர் மன்னர் ஆவான். இவன் சோழர் குடியோடு மகட்கொடை கொண்டு அச்சோழரின் மருமகனாய் இருந்தவன். நல்ல தேர்களையும், கடும்பக்கட்டு யானைகளையும் கொண்ட இவன் நல்ல ஆற்றல் மிக்கவனாய் கூறப்படுகிறான். இவனுடய ஆற்றலறியா பகைவர்கள் இவனுடைய வல்லத்தை கைப்பற்ற முயன்றனர் என்ற ஒரு தகவல் மட்டும் பரணர் என்பவரின் பாட்டு வழி அறியலாம்.அகம் 356
பகுப்பு:சங்ககால அரசர்கள்
ஃபார்ட்டிடியூட் நடவடிக்கை
ஃபார்ட்டிடியூட் நடவடிக்கை (Operation Fortitude) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்டது. இது பாடிகார்ட் நடவடிக்கையின் ஒரு பகுதியாகும்.
பின்னணி
இரண்டாம் உலகப் போர் துவங்கி நான்காண்டுகளுக்குப் பிறகு நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீது மேற்கத்திய நேச நாடுகள் கடல்வழியாகப் படையெடுக்க முடிவு செயதன. 1944ல் பிரான்சின் நார்மாண்டிப் பகுதியில் இத்தாக்குதலை நிகழ்த்த திட்டமிட்டன. படையெடுப்பு நிகழும் இடம், காலம் ஆகியவற்றை ஜெர்மானிய உத்தியாளர்கள் கணிக்காது இருக்க பாடிகார்ட் நடவடிக்கை மேற்கொள்ளப்பட்டது. அதன் ஒரு பகுதியாகப் படையெடுப்பு ஐரோப்பாவின் வேறு இடங்களில் நிகழப்போவதாக ஜெர்மானியர்களை நம்பவைக்கும் முயற்சிக்கு ஃபார்ட்டிடியூட் நடவடிக்கை என்று குறிப்பெயரிடப்பட்டிருந்தது.
திட்டம்
இந்த ஏமாற்று வேலையைச் செய்ய ஐந்து வழிகள் கையாளப்பட்டன:
ஃபார்ட்டிடியூட் நடவடிக்கை வடக்கு ஃபார்ட்டிடியூட், தெற்கு ஃபார்ட்டிடியூட் என்று இரு பிரிவுகளாகப் பிரிக்கப்பட்டிருந்தது. வடக்கு ஃபார்ட்டிடியூட் திட்டத்தில் படையெடுப்பு ஜெர்மனியின் ஆக்கிரமிப்பிலிருந்த நார்வே நாட்டின் மீது படையெடுப்பு நிகழப் போகிறது என்று ஜெர்மானியர்களை நம்ப வைக்க முயற்சிகள் மேற்கொள்ளப்பட்டன. கற்பனையாக பிரிட்டானிய 4வது ஆர்மி என்ற படைப்பிரிவை உருவாக்கி ஸ்காட்லாந்தில் அது நிறுத்தப்பட்டிருப்பதாகவும், ஸ்கான்டினாவியா மீது தாக்கத் தயாராகுவதாகவும் பொய் செய்திகள் பரப்பப்பட்டன. போரில் நடுநிலை வகித்த சுவீடன் (நார்வேயின் அண்டை நாடு) அதிகாரிகளுடன் அதன் வான்பகுதியில் விமானங்கள் செல்ல அனுமதி வேண்டி நேச நாட்டு தூதர்கள் வெளிப்படையாகப் பேச்சுவார்த்தைகள் தொடங்கினர். இச்செய்தி ஜெர்மானியர்களை எட்டினால் படையெடுப்பு நிகழப்போவதாக அவர்கள் கருதுவர் என்பது நேசநாட்டு திட்டம்.
தெற்கு ஃபார்ட்டிடியூட் திட்டத்தில் படையெடுப்பு பிரான்சின் பா டீ கலே பகுதியில் நிகழப்போவதாக ஜெர்மானியர்களை நம்பவைக்க முயற்சிகள் மேற்கொள்ளப்பட்டன. கலே பகுதி ஆங்கிலக் கால்வாயின் மிகக் குறுகலாக பகுதியானதால், பிரிட்டனிலிருந்து பிரான்சுக்கு எளிதில் படைகளை நகர்த்த முடியும் என்று காரணம் சொல்லப்பட்டது. அமெரிக்கத் தளபதி ஜார்ஜ் பேட்டன் தலைமையில் கற்பனையாக அமெரிக்க 1வது ஆர்மி குரூப் என்ற படைப்பிரிவு உருவாக்கப்பட்டு படையெடுப்பு பாட்டன் தலைமையில் கலேயில் நிகழும் என்று வதந்திகள் பரப்பப்பட்டன. கலே கடற்கரைக்கு அருகிலிருந்த பிரிட்டானியக் கடலோரப் பகுதிகளில் போலியாக படைத் தளங்கள் உருவாக்கப்பட்டன. பேட்டன் அடிக்கடி இப்பகுதிகளுக்குச் சென்று பார்வையிடுவது போல செய்திகள் வெளியிடப்பட்டன.
விளைவு
இந்த ஏமாற்று நடவடிக்கையின் விளைவாக, நேச நாட்டுப் படையெடுப்பு கலே பகுதியில் நிகழும் என்று ஜெர்மானிய உத்தியாளர்கள் உறுதியாக நம்பினர். பேட்டனின் 1வது அமெரிக்க ஆர்மி குரூப்பே படையெடுப்பில் கலந்து கொள்ளப்போகும் முக்கிய படைப்பிரிவு என்றும் அவர்கள் நம்பினர். இதனால் கலேப் பகுதியின் பாதுகாவல் பலப்படுத்தப்பட்டது. பிற கடற்பகுதிகளிலிருந்த படைப்பிரிவுகள் அங்கு அனுப்பப்பட்டன. ஜூன் 6, 1944ல் உண்மையான படையெடுப்பு நார்மாண்டியில் நிகழ்ந்த போது ஹிட்லர் அதனை ஒரு திசை திருப்பும் தாக்குதல் என்றே நம்பினார். உண்மையான படையெடுப்பு கலேயில் நிகழும் என்று காத்திருந்த அவர், அதனை முறியடிக்கத் தேவையான பான்சர் (கவச) படைப்பிரிவுகளை நார்மாண்டிக்கு அனுப்ப மறுத்துவிட்டார். நார்மாண்டியில் நிகழ்வது தான் உண்மையான படையெடுப்பு என்று ஜெர்மானியப் போர்த் தலைமையகம் உணர்வதற்குள் தரையிறங்கிய படைப்பிரிவுகள் நார்மாண்டியின் பல பகுதிகளைக் கைப்பற்றி விட்டன.
வெளி இணைப்புகள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
குருமலை மீனாட்சி சுந்தரேஸ்வரர் கோயில்
குருமலை மீனாட்சி சுந்தரேஸ்வரர் கோயில் தமிழ்நாட்டில் தூத்துக்குடி மாவட்டம், குருமலை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுந்தரேஸ்வரர், மீனாட்சி சன்னதிகளும், தட்சனாமூர்த்தி, விநாயகர், முருகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொம்மியாம்பட்டி மாரியம்மன் கோயில்
பொம்மியாம்பட்டி மாரியம்மன் கோயில் தமிழ்நாட்டில் சேலம் மாவட்டம், பொம்மியாம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதொண்டை
ஆதொண்டை (Capparis) என்பது முள்ளுள்ள ஒரு கொடி ஆகும். இந்தத் தாவரம் இந்திய துணைக்கண்டப்பகுதியிலும், சீனாவின் ஒரு சில பகுதிகளிலும் காணப்படுகிறது. இது புதர் போல் வளரும் தன்மை கொண்டது. இதன் இலைகளின் மேல் வண்ணத்துப்பூச்சிகள் முட்டையை இட்டுச்செல்லுகின்றன. இத்தாவரம் எலிகளின் வயிற்றுப்போக்கினைக் குணப்படுத்த உதவுகின்றது.
இது வேலிகளிலும் தனிமரங்களின் மீதும் படர்ந்திருக்கும். பூத்திருக்கும்போது மிகவும் அழகாகத் தோன்றும். இலை தனியிலை; இலையடிச் செதில் முள்ளாக மாறி இருக்கும். இளம் பாகங்களைத் துருப்போன்ற நிறமுள்ள நுண் மயிர் மூடியிருக்கும். புறவிதழ் 4; அகவிதழ் 4. கேசரம் பல. சூலகம் சூல்காம்பின் முனையிலிருக்கும். கனி சற்று நீண்டு உருண்டிருக்கும். விதைகள் மிகப்பல. சுவர் ஒட்டு முறையில் அமைந்திருக்கும். காயை வற்றல் போடுவார்கள். இந்த தாவரத்தின் பாகங்கள் நாட்டு மருத்துவத்தில் பயன்படுத்தபடுகிறது.
வெளி இணைப்புகள்
பகுப்பு:பூக்கும் தாவரங்கள்
எஸ். ஏ. சின்னராசு
'''எஸ். ஏ. சின்னராசு' (C.V.M. Annamalai'')(பிறப்பு அக்டோபர் 15, 1948) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் தர்மபுரி மாவட்டம் அரூரைச் சார்ந்தவர். சேலம் நகராட்சிப் பள்ளியில் படித்த இவர், சென்னை பச்சையப்பா கல்லூரியிலும் ஸ்டான்லி மருத்துவக் கல்லூரியிலும் கல்லூரி படிப்பினை பயின்றுள்ளார். மருத்துவரான இவர், மருத்துவத் துறையில் 7 ஆண்டுகள் பணியாற்றியுள்ளார். சின்னராசு,திராவிட முன்னேற்றக் கழக உறுப்பினர் ஆவார். சின்னராசு 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக அரூர் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.
மேற்கோள்கள்
பகுப்பு:1948 பிறப்புகள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
ஜோடி ஃபீல்ட்ஸ்
ஜோடி ஃபீல்ட்ஸ் (Jodie Fields, பிறப்பு: சூன் 19 1984),  ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் இரண்டு தேர்வுத் துடுப்பாட்டப் போட்டிகளிலும், 43  ஒருநாள் பன்னாட்டுத் துடுப்பாட்டப் போட்டிகளிலும், 12 இருபது20   போட்டிகளிலும்  கலந்து கொண்டுள்ளார். 2006 - 2009 ஆண்டுகளில் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  2006 - 2009   ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1984 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
அன்தோனி ஹென்லே
அன்தோனி ஹென்லே  (Anthony Henley , பிறப்பு: நவம்பர் 7 1846, இறப்பு: திசம்பர் 14 1916  ) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1866 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
அன்தோனி ஹென்லே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1846 பிறப்புகள் பகுப்பு:1916 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
ஜேம்சு பிராட்லே
ஜேம்சு பிராட்லே (James Bradley) (மார்ச்சு 1693 - 13 ஜூலை 1762)ஓர் ஆங்கிலேய வானியலாளரும் அரசு கழக ஆய்வுறுப்பினரும் ஆவார். இவர் 1742 இல் இருந்து எட்மண்டு ஆல்லேவுக்குப் பின்னர் அரசு வானியலாளராக இருந்துள்ளார். இவர் வானியலில் இரு கண்டுபிடிப்புகளான ஒளிப்பிறழ்வு (1725–1728), புவித் தலையாட்டம் (1728–1748) ஆகிய கண்டுபிடிப்புகளுக்காகப் பெயர்பெற்றவர். இந்த இருகண்டுபிடிப்புகளும் அந்நூற்றாண்டின் மதிநுட்பமும் உயர்பயனும் மிக்க கண்டுபிடிப்புகளாக வானியல் வரலாற்று ஆசிரியரும் கணிதவியல் வானியலாளரும் பாரிசு வான்காணக இயக்குநரும் ஆகிய ழீன் பாப்திசுத்தே ஜோசப் தெலாம்பர், தனது 18 ஆம் நூற்றாண்டு வானியல் வரலாற்று நூலில் (1821) குறிப்பிடுகிறார். ஏனெனில், பிராட்லேவின் இந்த இரண்டு கண்டுபிடிப்புகள் தாம் புத்தியல் வானியலைத் துல்லியமாக்கியவை. இந்த இருசேவைகள் பிராட்லேவுக்கு இப்பார்க்கசுவுக்கும் கெப்ளருக்கும் பின்னால் வந்த எக்காலத்திலும் எந்நாட்டிலும் தோன்றிய எவரினும் மிகப்பெரும் வானியலாளராக புகழ் ஈட்டித் தந்தது. .
வாழ்க்கை
பிராட்லே 1693 மார்ச்சில் வில்லியம் பிராட்லேவுக்கும் ஜேன் பவுண்டுக்கும் மகனாக கிளவுசுசெசுடெர்சயரில் செல்டென்காமுக்கு அருகில் இருந்த செர்போர்னில் பிறந்தார். இவர் நார்த்லீச்சில் உள்ள வெசுட்டுவுடு இலக்கணப் பள்ளியில் படித்தார். இவர் 1711 மார்ச்சு 15 இல் ஆக்சுபோர்டு பால்லியோல் கல்லூரியில் சேர்ந்தார். அங்கு இவர் கலை இளவல் பட்டமும் கலை முதுவர் பட்டமும் முறையே 1714 இலும் 1717 இலும் பெற்றுள்ளார். இவரது மாமனும் திறம்வாய்ந்த வானியலாளருமான ஜேம்சு பவுண்டு அவர்களின் தனிப்பயிற்சி வழியாக் இவர் தனது முதல் நோக்கீடுகளை எசக்சில் உள்ள வான்சுடீடு காணகத்தில் செய்துள்ளார். இவர் 1718 நவம்பர் 6 இல் அரசு கழகத்தின் ஆய்வுறுப்பினராகத் தேர்வு பெற்றார்.
அடுத்த ஆண்டு இவர் பிரிட்சுடோக்கின் விகார் ஆக ஆணையைப் பெற்றார். வேல்சில் ஒரு சிறுவீடும் இவரது நண்பரான சாமுவேல் மோலினியூக்சு வாங்கித் தந்தார். இவர் 1721 இல் ஆக்சுபோர்டு பல்கலைக்கழகத்தில் சவிலியன் வானியல் கட்டில் தகைமை கிடைத்ததும் இக்கடமைகளில் இருந்து விடுபட்டு அங்கு சேர்ந்தார். அங்கு செய்முறை மெய்யியலில் உயர்விரிவுரையாளராக 1729 முதல் 1760 வரை இருந்தபோது, ஆழ்சுமோலியன் அருங்காட்சியகத்தில் 79 விரிவுரைகள் ஆற்றியுள்ளார்.
பிராட்லே 1742 இல் எட்மண்டு ஆல்லேவுக்குப் பின் அரசு வானியலாளராக அமர்த்தப்பட்டார்; இவரது புகழால் வெற்றிகரமாக கருவிகள் வாங்க 1,000பவுண்டுகளைப் பெற்றுள்ளார்; 8 அடி கால்வட்டக் கோணம் இவருக்காக ஜான்பர்டு எனும் வானியலாளரால் 1750 இல் கட்டித் தரப்பட்டது. இவர் கிரீன்விச்சில் ஏராளமான வானியல் கருவிகளை வானியலைச் சீர்திருத்தும் நோக்கில் திரட்டிவிட்டார்.ஆண்டுக்கு 250 பவுண்டு கிரவுன் ஓய்வூதியமும் இவருக்கு 1752 இல் வழங்கப்பட்டது.
வெளி இணைப்புகள்
பகுப்பு:1693 பிறப்புகள் பகுப்பு:1762 இறப்புகள் பகுப்பு:ஆங்கிலேய வானியலாளர்கள் பகுப்பு:பிரித்தானிய வானியலாளர்கள்
இணையியத் தொகுதி
கணிதத்தில், குறிப்பாக குலக்கோட்பாட்டில், ஒரு குலத்தில் a, b என்ற இரு உறுப்புகளுக்கு என்பதை நிறைவு செய்யும் மற்றொரு உறுப்பு g அதே குலத்தில் இருந்தால் a, b இரண்டும் ஒன்றுகொன்று இணையியம் (conjugate) ஆகும். ”இணைத்தல்” (conjugation) என்ற உறவு சமான உறவாகும். இவ்வுறவின் சமானத் தொகுதிகள் இணையியத் தொகுதிகள் (conjugacy classes) என அழைக்கப்படுகின்றன. இதனை, ஒவ்வொரு இணையியத் தொகுதியும் குலத்திலுள்ள ஒவ்வொரு உறுப்பு g-க்கும்  செயலின்கீழ் அடைவுபெற்றுள்ளது என்றும் கூறலாம்.
ஒரே இணையியத் தொகுதியைச் சேர்ந்த உறுப்புகளை, குலத்தின் அமைப்பை மட்டுமேகொண்டு வேறுபடுத்த முடியாது. எனவே, பல பண்புகளைப் பகிர்ந்துகொள்கின்றன. பரிமாறா குலங்களின் இணையியத் தொகுதிகள் குறித்த ஆய்வுகள்தான் அவற்றின் அமைப்பு குறித்த ஆய்வுகளுக்கு அடிப்படையாகும். பரிமாற்றுக் குலங்களில் ஒவ்வொரு இணையியத் தொகுதியும் ஒரேயொரு உறுப்புடைய கணமாக (ஒற்றையுறுப்பு கணம்) இருக்கும்.
ஒரே இணையியத் தொகுதியிலுள்ள உறுப்புகளுக்கு மாறிலியாகவுள்ள சார்புகள் “தொகுதிச் சார்புகள்” என அழைக்கப்படுகின்றன.
வரையறை
G ஒரு குலம். a, b என்ற இரு உறுப்புகளுக்கு என்பதை நிறைவு செய்யும் மற்றொரு உறுப்பு g அதே குலத்தில் இருந்தால் a, b இரண்டும் ஒன்றுகொன்று இணையியம் (conjugate) ஆகும்.
"இணைத்தல்" செயல் என்பது ஒரு சமான உறவு என்பதை எளிதாகக் காணமுடியும். எனவே இச் செயல் G ஐ சமானத் தொகுதிகளாகப் பிரிக்கிறது. (அதாவது, குலத்தின் ஒவ்வொரு உறுப்பும் ஒரேயொரு இணையியத் தொகுதியில் மட்டுமே இருக்கும். மேலும் a, b இரண்டும் ஒன்றுக்கொன்று இணையியங்களாக "இருந்தால், இருந்தால்தான்" அவற்றின் இணையியத் தொகுதிகள்  இரண்டும் சமமாக இருக்கும். அவ்வாறில்லாவிடில் அவ்விரு தொகுதிகளும் சேர்ப்பில்லாக் கணங்களாக இருக்கும்.)
a \in G இன் சமானத் தொகுதி:
இதுவே a இன் இணையியத் தொகுதியுமாகும்.
G இன் வேறுபட்ட இணையியத் தொகுதிகளின் எண்ணிக்கையானது அக்குலத்தின் "தொகுதி எண்" எனப்படும். ஒரே இணையியத் தொகுதியைச் சேர்ந்த குலத்தின் உறுப்புகள் அனைத்தும் வரிசையுடையவையாக இருக்கும்.
எடுத்துக்காட்டு 1
மூன்று உறுப்புகளின் 6 வரிசைமாற்றங்களின் சமச்சீர் குலமான சமச்சீர் குலம் S_3]] -க்கு மூன்று இணையியத் தொகுதிகள் உள்ளன:
இந்த மூன்று தொகுதிகளும் சமபக்க முக்கோணத்தின் சமவளவைக் குலங்களின் வகைப்படுத்தலை ஒத்ததாகும்.
எடுத்துக்காட்டு 2
நான்கு உறுப்புகளின் 24 வரிசைமாற்றங்களின் சமச்சீர் குலம்S_4 -க்கு ஐந்து இணையியத் தொகுதிகள் உள்ளன. இவ்வைந்தும் அவற்றின் விளக்கம், வரிசைமாற்ற வகை, உறுப்பின் வரிசை, உறுப்புகள் என பட்டியலிடப்படுகின்றன:
பொதுவாக, சமச்சீர் குலம் S_n இன் இணையியத் தொகுதிகளின் எண்ணிக்கை n. -இன் எண் பிரிவினைகளின் என்ணிக்கைக்குச் சமமானதாக இருக்கும்.
பண்புகள்
இதன் மறுதலையும் உண்மையாக இருக்கும்: அனைத்து இணையியத் தொகுதிகளும் ஒற்றையுறுப்புக் கணமாக இருந்தால், G ஒரு பரிமாற்றுக் குலமாக இருக்கும்.
வெளியிணைப்புகள்
பகுப்பு:குலக்கோட்பாடு
பங்காரு உஷா ராணி
அரசியல் வாழ்க்கை
பாலகொல்லு நகராட்சித் தலைவராக இருந்தார். இவர் 2009-2014 காலத்திற்கு இந்தியத் தேசிய காங்கிரசு கட்சியின் ஆந்திரப் பிரதேச சட்டமன்ற உறுப்பினராக இருந்தார். உஷா ராணி ஆர்ய வைசிய சமூகத்தைச் சேர்ந்தவர்.
மேற்கோள்ள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:மேற்கு கோதாவரி மாவட்ட நபர்கள் பகுப்பு:வாழும் நபர்கள்
புதிய சராய்காட் பாலம்
புதிய சராய்காட் பாலம் (New Saraighat Bridge) இந்தியாவின் அசாம் மாநிலத்தில் கட்டப்பட்டுள்ள ஒரு நெடுஞ்சுவர் பாலமாகும். இரண்டாவது சராய்காட் பாலம் என்றும் குறிப்பிடப்படும் புதிய சராய்காட் பாலம் இந்தியாவில் கட்டப்பட்டுள்ள ஒரு நெடுஞ்சுவர் பாலமாகும். இது அசாமின் வடகரையை தென் கரையுடன் இணைக்கிறது. இப்புதிய பாலம் பழைய சராய்காட் பாலத்திற்கு அருகில் பிரம்மபுத்ரா நதியையும், தெற்கில் குவகாத்தியிலுள்ள பாண்டு என்ற பகுதியையும் வடக்கே அமிங்காவோனையும் இணைக்கிறது. பாலத்தின் கட்டுமானம் 2007 ஆம் ஆண்டு தொடங்கப்பட்டது. இதன் மொத்த நீளம் 1,493.58 மீட்டர் மற்றும் பாலத்தை முடிக்க ரூ .475 கோடி செலவாகும் என மதிப்பிடப்பட்டது. இந்தியாவின் மிகப்பெரிய கட்டிடப் பொறியியல் நிறுவனமான காம்மோன் இந்தியா நிறுவனம் பாலம் கட்டும் பணியில் ஈடுபட்டது.
மத்திய இரயில்வே துறை அமைச்சர் ராசன் கோகெயின், வர்த்தகம் மற்றும் கைத்தொழில், போக்குவரத்து மற்றும் நாடாளுமன்ற விவகாரத்துறை அமைச்சர் சந்திர மோகன் படோவாரி, பொதுப்பணித்துறை, மீன்வளம் மற்றும் கலால் துறை அமைச்சர் பரிமல் சுக்லபைத்யா, அமைச்சர் கேசாப் மகந்தா மற்றும் பல அமைச்சர்கள் முன்னிலையில் இம்மூன்று வழிச் சாலை பாலத்தை 2017 ஆம் ஆண்டு சனவரி மாதம் 28 அன்று மத்திய அமைச்சர் நிதின் கட்காரி திறந்து வைத்தார்.
மேற்கோள்கள்
பகுப்பு:அசாம் பகுப்பு:அசாமிலுள்ள பாலங்கள்
ருடானா அருங்காட்சியகம், பாலி
ருடானா அருங்காட்சியகம் (Museum Rudana) அல்லது ருடானா கலை அருங்காட்சியகம் இந்தோனேஷியாவில் பாலியில் ஜியான்யார் பகுதியில் பெலியடான் என்னுமிடத்தில் உள்ள அருங்காட்சியகம் ஆகும். இந்த அருங்காட்சியகம் நியோமன் ருதானா என்பவரால் திரி ஹிதா கரணாவின் பாலி மனிதநேய தத்துவத்தின் கருத்தின் அடிப்படையில்  கட்டப்பட்டது, இந்த அருங்காட்சியகத்தில் கலையானது கலை பொதுமக்களின் நல்வாழ்வுக்கு பங்களிப்பு ஆற்றுகிறது.
வரலாறு
நியோமன் ருடானா இந்த கட்டிடத்தை மூன்று மாடி உயர அளவிற்கு கட்டியுள்ளார். பாலினீஸ் கட்டிடக்கலைப் பாணியுடன் தத்துவ கலைப்பொருட்களைப் பயன்படுத்தி இந்த கட்டடத்தை வடிவமைத்துள்ளார். ட்ரை அங்கா என்பது ஒரு மனித உடலின் மூன்று பாகங்களாகும். அவை தலை, தண்டு எனப்படுகின்ற மத்தியப்பகுதி மற்றும் கால்கள் ஆகியவையாகும். அதைப்போலவே ட்ரை மங்களா கலவை3 பிரிவுகளைக் கொண்டு அமைந்ததாகும். அதில் உள் பிரிவு, நடுத்தரப் பிரிவு மற்றும் வெளிப்புற பிரிவு என்ற மூன்று பிரிவுகள் உள்ளன. ட்ரை லோகா என்பது பிரபஞ்சத்தின் கருத்தினைக் குறிக்கும். அது மூன்று நிலையில் பாதாள உலகம், இடையில் உள்ள உலகம், மேல் உள்ள உலகம் என்று மூன்று வகைப்படும்.
அருங்காட்சியகத்தின் வெளிப்புற சுவர்கள் இந்தோனேசியாவின் தேசியக் கொடியைப் பிரதிபலிக்கும் வகையில் அமைந்துள்ளன. அதில் சிவப்பு மற்றும் வெள்ளை நிறங்கள் காணப்படுகின்றன. சிவப்பு பகுதி சிவப்பு செங்கற்களால் ஆனது மற்றும் வெள்ளை மணற்கற்களால் ஆனது.
சேகரிப்புகள்
வலது|thumb| நவீன இந்தோனேசிய முதுநிலை ஓவிய கண்காட்சிகளின் தொடக்கத்தில் நியோமன் ருடானா, 16 ஆகஸ்ட் 2007 இந்தோனேசியாவின் பல்வேறு கலைஞர்களால் உருவாக்கப்பட்ட 400 க்கும் மேற்பட்ட நுண்கலை மற்றும் சிற்பங்கள் ருடானா அருங்காட்சியகத்தில் காட்சிப்படுத்தப்பட்டுள்ளத. பாணியின் அடிப்படையிலும், தத்துவத்தின் அடிப்படையிலும் இந்த ஓவியங்கள் நேர்த்தியாக அமைக்கப்பட்டுள்ளன.
முதல் மற்றும் இரண்டாவது மாடியில், நவீன இந்தோனேஷியக் கலைஞர்களின் படைப்புகள் காட்சிப்படுத்தப்பட்டுள்ளன. அவற்றில் அபியாண்டி, பாசுகி அப்துல்லா, ஸ்ரீகாடி சோடர்சோனோ (சிறந்த போரோபுதூர் தொடர் ஓவியங்களுக்காகப் புகழ் பெற்றவர்), நியோமோன் குணர்சா மற்றும் மேட் வியன்டா ஆகியோரின் படைப்புகள் உள்ளன. பிந்தைய நவீன இந்தோனேஷியன் கலைஞர்களான போன்ற படைப்புகளை நியோமோன் எரவான் மற்றும் மேட் புதியானா ஆகியோரின் படைப்புகளும் அங்கு உள்ளன. இந்த அருங்காட்சியகத்தில் இந்தோனேஷியாவில் பாலியில் உள்ள பேஷாக், பிரம்பனன் மற்றும் மத்திய ஜாவாவில் உள்ள கோவில்களைச் சித்தரிக்கின்ற ஓவியங்கள் காட்சிப்படுத்தப்பட்டுள்ளன.
மூன்றாவது மாடியில் உபுத் மற்றும் பௌதான் ஆகிய பகுதிகளைச் சேர்ந்த பாரம்பரிய பாலியக் கலைஞர்களின் பாரம்பரிய படைப்புகள் காட்சிப்படுத்தப்பட்டுள்ளன. முதுநிலை அவற்றுள் முதலாம் கஸ்டி நியோமான் லெம்பேட் மற்றும் முதலாம் கஸ்டி கிடட் கோபோட் ஆகியோரின் படைப்புகளும் அடங்கும்.
மேலும் இந்த அருங்காட்சியகத்தில் பாலியில் வசிக்கின்ற வெளிநாட்டுக் கலைஞர்களான டான் அன்டோனியோ பிளாங்கோ (ஸ்பெயின்), யூரி கோர்பச்சேவ் (ரஷ்யா), ஜாபர் இஸ்லா (குவைத்) மற்றும் ஐயாமா தடாயுகி (ஜப்பான்) உள்ளிட்டவர்களின் படைப்புகளும் காட்சியில் உள்ளன.
கண்காட்சிகள்
ருடானா அருங்காட்சியகம் வெளிநாடுகளில் கண்காட்சிகளை நடத்தியுள்ளது. 1997 மற்றும் 1998 ஆம் ஆண்டுகளில், இந்தோனேசியா 1997 ஆசிய நிதி நெருக்கடியால் பாதிக்கப்பட்டுள்ள நேரத்தில் அது குவைத்திலுள்ள குவைத் நகரம் மற்றும் இத்தாலியில் ரோம் நகரம் ஆகிய இடங்களில் 2000 ஆம் ஆண்டில் கண்காட்சிகளை நடத்தியது, அங்கு நடத்தப்பட்ட கண்காட்சியின்போது நியோமன் ருடானாவுக்கு லால்பெரோ டெல்'மனிதா (மனித மரத்தின் மரம்) விருது இத்தாலிய அரசாங்கத்தால் வழங்கப்பட்டது.
வழக்கமான கண்காட்சிகள் தொடர்ந்து ஒவ்வொரு ஆண்டும் பல முறை நடத்தப்படுகின்றன, ஆகஸ்ட் மாதத்தில் அதன் ஆண்டு விழாவின் நினைவுபடுத்துகின்ற வகையில் மிகப்பெரிய நிகழ்ச்சிகள் நடைபெறுகின்றன. 1999 ஆம் ஆண்டில் நடைபெற்ற 4 ஆவது ஆண்டு விழா நிகழ்ச்சியின்போதும், 2004 ஆம் ஆண்டில் நடைபெற்ற 8 ஆவது ஆண்டு விழா நிகழ்ச்சியின்போதும் இந்தோனேசிய கலைகளின் வளர்ச்சிக்காக தங்கள் படைப்புகளை அர்ப்பணித்த சக கலைஞர்களுக்கு தி க்ஸாட்ரியா சேனி விருதுகள் வழங்கப்பட்டன.
வெளி இணைப்புகள்
பகுப்பு:இந்தோனேசிய அருங்காட்சியகங்கள்
கரீனா ப்ரீ பைர் (இணைய வழி விளையாட்டு)
கரீனா ப்ரீ பையர் (Garena Free fire) garena நிறுவனத்தால் தயாரிக்கப்பட்டு கரீனா நிறுவனத்தால் வெளிடப்பட்ட இணைய வழி விளையாட்டு ஆகும். இது 2019 ஆம் ஆண்டு திறன்பேசியில் மிக அதிகமாக பதிவிறக்கம் செய்யப்பட்ட ஒரு விளையாட்டு ஆகும். இது மக்களிடையில் மிகவும் பிரசித்தி பெற்றதால், இதற்கு சறந்த பிரபலமான விளையாட்டு என்னும் விருது கூகுள் ப்ளே ஸ்டோர் என்னும் ெயலி சார்பில் வழங்கப்பட்டது. கடந்த 2௦19 ஆம் ஆண்டு நவம்பர் மாதம் இந்த விளையாட்டின் தரவிறக்கத்தின் எண்ணிக்கை 100 கோடியைத் தாண்டி சாதனை படைத்துள்ளது. இந்த விளையாட்டின் மேம்படுத்தப்பட்ட வடிவம் கரீனா நிறுவனத்தால் உருவாக்கப்பட்டு வருகிறது.
விளையாடும் முறை
கரீனா ப்ரீபையர் ஒரு இணையவழி விளையாட்டு ஆகும். இது ஒரு சுவாரசியமான மற்றும் கணிக்கமுடியாத ஒரு விளையாட்டாகும். இதில் 50 நபர்கள் விமானம் மூலம் ஒரு தனித்தீவிற்கு வந்தடைவார்கள். பின் ஒரு வான்குடை மூலம் தாங்கள் தீவில் இறங்க நினைக்கும் ஒரு பாதுகாப்பான இடத்தில் இறங்குவார்கள். அதில் விளையாடும் ஒவ்வொரு நபரும், தாங்கள் விளையாட்டை தொடங்கும் இடத்தைத் தாமே தேர்தெடுத்துக் கொள்ளலாம். அவர்கள் மற்றவர்களை தோற்கடிப்பதற்கான ஆயுதங்களையும், கவசங்களையும், தோட்டாக்களையும் மற்றும் முதலுதவி உபகரணங்களையும் அந்தத் தீவில் எடுத்துக்கொள்ளலாம். ஒவ்வொரு நபருக்கும் உண்டான விளையாட்டுக் களமானது குறைந்து கொண்டே வரும். மற்ற நபர்களை எல்லாம் தோற்கடித்து வெற்றி பெறுபவரே அந்த தீவில் நீடித்து இருக்க முடியும். விளையாட்டுக் களமானது சுருங்கச் சுருங்க மற்ற நபர்கள் ஒருவரையொருவர் சந்திக்கும் கட்டாயம் ஏற்படும். இதில் ஒவ்வொரு நபருக்கும் ஒரு தரவரிசை இருக்கும். அவர்கள் விளையாட்டில் வெற்றி பெற, வெற்றி பெற தரவரிசை முன்னேறிக் கொண்டே இருக்கும். இதில் தனி நபராக, இரண்டு பேராக மற்றும் நான்கு பேர் கொண்ட குழுவாகவும் விளையாடலாம்.
மேற்கோள்கள்
பகுப்பு:இணையம் சார்ந்த படைப்புகள் பகுப்பு:இணைய விளையாட்டுக்கள்
காவ்யா செட்டி
காவ்யா செட்டி ஓர் இந்தியத் திரைப்பட நடிகை, வடிவழகி ஆவார். 2011ஆம் ஆண்டில் பெமினா மிஸ் இந்தியா பட்டத்தை வென்றுள்ளார். நம் துனியா நம் ஸ்டைல் என்னும் கன்னடத் திரைப்படத்தின் மூலமாக நடிகையாக அறிமுகமான இவர், திரைப்படங்களில் நடிக்கத் தொடங்குவதற்கு முன்னர் வணிக ரீதியான விளம்பரங்களில் நடித்துள்ளார்.
தொடக்ககால வாழ்க்கை
காவ்யா, கர்நாடகத்தின் மங்களூரில் பிறந்தவர். இவர் துளுவர் இனத்தைச் சேர்ந்தவர். இவரது தந்தை மனோகர் செட்டி ஒரு பொருளாதார ஆசிரியர், தாய் வசந்தி ஓய்வுபெற்ற வங்கி ஊழியர் ஆவர். மங்களூரில் பள்ளிப்படிப்பை முடித்த பின்னர், என்.எம்.ஏ.எம். தொழில்நுட்பக் கல்லூரியில் 2010ஆம் ஆண்டில் பொறியியலில் பட்டம் பெற்றுள்ளார்.
வெளியிணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:1989 பிறப்புகள்
தீப்தி சர்மா
தீப்தி பகவான் சா்மா (Deepti Bhagwan Sharma, பிறப்பு: ஆகஸ்டு 24, 1997) இந்திய மகளிா் அணி துடுப்பாட்டக்காரர் ஆவாா். உத்திரபிரதேசத்தில் உள்ள ஸகாரன்புா் என்ற இடத்தில் 1997 ஆம் ஆண்டு ஆகஸ்ட் மாதம் 24 ஆம் தேதி பிறந்தாா். இவா் தென் ஆப்பிாிக்காவில் 2014 ஆம் ஆண்டு நவம்பா் 28 ஆம் தேதி நடைபெற்ற மகளிருக்கான ஒரு நாள் உலக அளவிலான கிாிக்கெட் போட்டியில் கலந்து கொண்டாா். இவா் இடது கை மட்டையாளராகவும், வலது கை ஆஃப் ஸ்பின் பந்து வீச்சாளராகவும் உள்ளாா்.
2017 மே 15 இல் அயா்லாந்துக்கு எதிராக நடந்த அகில நாடுகளுக்கு இடையே மகளிருக்கான ஒரு நாள் போட்டியில் சா்மா - புனம் ரட் உடன் தொடங்கிய பாா்ட்னா்சிப் ஆட்டத்தில் 320 ரன்களில் 188 ரன்கள் குவித்து ஒரு புதிய உலக சாதனையைப் படைத்தாா். இந்த சாதனை ஏற்கெனவே இங்கிலாந்தைச் சாா்ந்த சாரா டெய்லா் - கரோலின் அட்கின்ஸ் ஆகியவா்களின் 229 மகளிருக்கான உலக சாதனையை முறியடித்தது. மேலும் ஏற்கெனவே அகில உலக  அளவில் ஒரு நாள் போட்டியில் இருந்த ஆண்களின் சாதனையான 286 (இலங்கை அணியின் உபுல் தரங்கா - சன்னத் ஜெய சூா்யா ஜோடி)யையும் முறியடித்தது.
மேற்கோள்கள்
பகுப்பு:1997 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்தியத் துடுப்பாட்டக்காரர்கள்
வெங்கடேஷ் (நடிகர்)
வாழ்க்கைச் சுருக்கம்
வெங்கடேஷ் டக்குபாதி புகழ்பெற்ற இந்திய திரைப்பட தயாரிப்பாளரும் முன்னாள் நாடாளுமன்ற உறுப்பினருமான, ராமா நாயுடு டக்குபாதி மற்றும் ராஜேஸ்வரி தம்பதியினருக்கு டிசம்பர் 13, 1960 ஆம் ஆண்டு சென்னையில் பிறந்தார். இவருக்கு சுரேஷ் பாபு டக்குபாதி என்ற ஒரு மூத்த சகோதரரும் லட்சுமி என்கின்ற ஒரு இளைய சகோதரியும் உள்ளார்கள். இவரின் தங்கையை அகினேனி நாகார்ஜூனா 1984ல் மணந்தார், அவர்கள் 1990ல் திருமணமுறிவு பெற்றனர். வெங்கடேஷ் சென்னை எழும்பூரில் அமைந்துள்ள டான் போஸ்கோவில் பள்ளிப்படிப்பை முடித்த பின்னர் சென்னை லயோலா கல்லூரியில் இளநிலை வர்த்தகப் பட்டம் பெற்றார். தனது முதுகலை வணிக மேலாண்மை பட்டத்தை அமெரிக்காவில் அமைந்துள்ள மாண்டெர்ரி பல்கலைக்கழகத்தில் பெற்றார். படிப்பை முடித்து இந்தியா திரும்பிய இவர் திரைப்பட தயாரிப்பாளராக விரும்பியபோதிலும் தெலுங்கு திரைப்பட நடிகராக மாறினார்.
வெளியிணைப்பு
பகுப்பு:வாழும் நபர்கள் பகுப்பு:1980 பிறப்புகள் பகுப்பு:தெலுங்குத் திரைப்பட நடிகர்கள் பகுப்பு:பிலிம்பேர் விருதுகள் வென்றவர்கள் பகுப்பு:இந்தியத் திரைப்பட நடிகர்கள் பகுப்பு:சென்னை நடிகர்கள் பகுப்பு:1960 பிறப்புகள் பகுப்பு:தென்னிந்திய பிலிம்பேர் விருதுகளை வென்றவர்கள்
சிந்துதேசம்
சிந்துதேசம்  வநாயுதேசத்தின் தெற்கிலும்,ஆபீரதேசத்திற்கு மேற்கிலும், சௌவீரதேசத்திற்கு வடக்கிலும், பாரியாத்ரம் என்னும் சிறு குன்றின் மேற்கு அடிவரையிலும், மகாமலையின் தென்மேற்கு தொடர்ச்சி வரையிலும் நீண்டு, அகலம் குறுகியதாய் பரவி இருந்த தேசம்.
இருப்பிடம்
இந்த தேசத்தின் மண் மிகவும் குளிர்ந்ததாகவே இருக்கும், விவசாயத்திற்கு ஏற்ற களிமண் பூமியாய் இருக்கும்.
நதிகள்
இமய மலையில் உற்பத்தியாகி தெற்குமுகமாய் ஓடி, சிந்துதேசத்தின் கிழக்கில் ஐராவதிநதியும், விபாசாநதியும் சேர்ந்து இந்த தேசத்தை செழிக்க வைத்து மேற்கு எல்லையில் ஓடும் சிந்து நதியுடன் இணைகிறது.
விளைபொருள்
இந்த தேசத்தில் பட்டு, கரும்பு, பருத்தி, திராட்சை, முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேநம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.
சான்றடைவு
பகுப்பு:இந்திய அரச மரபுகள்
ஜொகூர் பாரு ராஜகாளியம்மன் கண்ணாடி கோயில்
ஜொகூர் பாரு ராஜகாளியம்மன் கண்ணாடி கோயில் என்பது மலேசியாவின் ஜோகூரில் உள்ள ஜோகூர் பாருவில் உள்ள ஓர் இந்து ஆலயமாகும். மாநிலத்தின் சுற்றுலாத் தலங்களில் இதுவும் ஒன்று. மலேசியாவில் முதல் கண்ணாடி கோயில் மற்றும் ஒரே கண்ணாடி கோயில் என்று 2010-ஆண்டு மலேசியச் சாதனைப் புத்தகத்தில் இடம்பெற்று உள்ளது.
வரலாறு
ஜலான் துன் அப்துல் ரசாக் மற்றும் ஜாலான் முகமது தாயிப் (அல்லது தெபராவ் நெடுஞ்சாலைக்கு அருகில்) இடையே உள்ள இரயில் பாதைகளுக்கு அடுத்ததாக ஜோகூர் பாருவின் பழமையான இந்து கோவில்களில் ஒன்றான இந்த கோவில் அமைந்துள்ளது.
இது 1922-இல் ஜோகூர் சுல்தானால் வழங்கப்பட்ட நிலத்தில் ஒரு எளிய தங்குமிடமாக தொடங்கியது. 1991 ஆம் ஆண்டில், ஸ்ரீ சின்னத்தம்பி சிவசாமி, தற்போதைய கோவில் தலைவர் மற்றும் குரு பகவான் சித்தர் என்று அழைக்கப்படும் தலைமை அர்ச்சகர், அவரது தந்தையிடமிருந்து கோவிலின் நிர்வாகத்தை பெற்றார்.
கோயிலின் உத்வேகமும், உந்து சக்தியும் அவர்தான். ஒரு காலத்தில் இருந்த தாழ்மையான குடிசையிலிருந்து கோயிலைப் பெற்ற பிறகு, அதை மீண்டும் கட்டுவதற்கு குரு உறுதியளித்தார். சிரமங்கள் மற்றும் சவால்கள் இருந்தபோதிலும், கோயில் புனரமைக்கப்பட்டு 1996 இல் அதிகாரப்பூர்வமாக மீண்டும் திறக்கப்பட்டது.
கண்ணாடியில் மீண்டும் கட்டுதல்
ஒரு சிறிய கண்ணாடி கலைப்படைப்பு தனது கவனத்தை வெகு தொலைவில் இருந்து ஈர்க்கும் என்று அவர் ஆச்சரியப்பட்டார். இதுவே அருள்மிகு ஸ்ரீ ராஜகாளியம்மன் திருக்கோயிலில் இந்த உத்தியைப் பயன்படுத்தத் தூண்டியது. ஈர்க்கக்கூடிய கண்ணாடி கலை வேலைப்பாடுகளுடன் முழுமையாக அலங்கரிக்கப்பட்ட கோயில் உள்ளூர் பக்தர்களையும் உலகெங்கிலும் உள்ள பார்வையாளர்களையும் ஈர்க்கும் என்று அவர் நம்பினார்.
கண்ணாடி பொருத்துதல்கள் கோவிலின் மாற்றம் 2008 இல் துவங்கிய அக்டோபர் 2009 ல் முடிக்கப்பட்டது அப்போதிருந்து, இது மாநிலத்தின் முக்கிய சுற்றுலாத்தலங்களில் ஒன்றாக மாறியுள்ளது.
கட்டிடக்கலை
thumb| கோயிலின் வெளிப்புறம்
படிக சரவிளக்குகளிலிருந்து வரும் ஒளியானது கதவுகள், தூண்கள், சுவர்கள் மற்றும் கூரைகளில் ஒரு பிரகாசமான பிளேஸில் பிரதிபலிக்கிறது, இது ஆரம்பத்தில் கண்மூடித்தனமாக இருக்கும். கோயிலின் குறைந்தது 90 சதவிகிதம் சிவப்பு, நீலம், மஞ்சள், பச்சை, ஊதா மற்றும் வெள்ளை கண்ணாடிகளின் 300,000 துண்டுகள் கொண்ட மொசைக் மூலம் அலங்கரிக்கப்பட்டுள்ளது.
ஆத்ம லிங்கம் சன்னதியில் உள்ள மையப்பகுதி சிவனுக்கான தாமரை ஆகும், அதில் பக்தர்கள் பன்னீர் ஊற்றி தங்கள் பிரார்த்தனைகளை செய்யலாம். நேபாளத்திலிருந்து 300,000 முக்னி ருத்ராட்ச மணிகளால் முழுமையாக மூடப்பட்டிருக்கும் சுவர்களால் வடிவமைக்கப்பட்ட மலேசியாவில் இந்த சிறப்பு சரணாலயம் முதன்முதலாக வடிவமைக்கப்பட்டுள்ளது என்று குரு கூறுகிறார்.
ஒரு பார்வையில், சுவர்கள் ஒரு அசாதாரண புடைப்பு அமைப்பு கொண்டதாக தோன்றுகிறது.
ஒவ்வொரு ருத்ராட்ச மணிகளும் ஒரு கோஷமிடப்பட்ட பிரார்த்தனையுடன் சுவர்களில் பதிக்கப்பட்டுள்ளன.
முழு குளிரூட்டப்பட்ட கோவிலில் விசேஷ நிகழ்வுகளுக்கு சைவ உணவு வழங்கும் ஒரு கஃபே உள்ளது, மேலும் பக்கத்து கட்டிடத்தில் ஒரு விழா மண்டபம் உள்ளது.
சிற்பங்கள்
கூரைக்கு அருகில் 10 தங்கத்தால் செய்யப்பட்ட சிற்பங்கள் உள்ளன. இடதுபுறத்தில் உள்ள இரண்டு உருவங்களில், ஒன்று படுத்துக் கொண்டிருப்பது போலவும், மற்றொன்று ஊர்ந்து செல்வது போலவும், வலதுபுறத்தில் உள்ள ஒன்று கூட சாய்ந்து இருப்பது போலவும் தெரிகிறது. இந்த சிற்பங்கள் பிறப்பு, இளமை, இளமை, முதுமை மற்றும் இறப்பு வரையிலான வாழ்க்கை சுழற்சியை சித்தரிக்கின்றன.
சுவரோவியங்கள்
இடதுபுறத்தில், சமூக மற்றும் இன நல்லிணக்கத்தின் உலகளாவிய செய்தியை தெரிவிப்பதற்காக சிறப்பாக நியமிக்கப்பட்ட கலைஞர்களால் வரையப்பட்ட கூரையில் இரண்டு பெரிய பேனல்கள் உள்ளன.
ஒரு படத்தில், ஒரு இந்தியப் பெண்ணின் அருகில் ஒரு பசுவும், ஒரு நாய் ஒரு சீனப் பெண்ணின் அருகில் உள்ளது, ஒரு மலாய் மலாய்ப் பெண் தன் கைகளில் பூனையை வைத்திருக்கிறாள்.
மற்ற படத்தில் ஒரு இந்து மோட்டார் சைக்கிள் ஓட்டுபவர் தனது பைக்கில் இருந்து விழுந்த பிறகு ஒரு முஸ்லீம் அவருக்கு உதவுகிறார், ஒரு பௌத்தர் தனது தலைக்கவசத்தை எடுக்கிறார், ஒரு கிறிஸ்தவர் மோட்டார் சைக்கிளை தூக்குகிறார்.
இடம் மற்றும் திறக்கும் நேரம்
22 லோரோங் 1, ஜலான் டெப்ராவ், ஜோகூர் பாருவில் அமைந்துள்ள இந்த கோவிலை, ஜலான் துன் அப்துல் ரசாக் மற்றும் கிம் ஷே கட்டிடத்தின் எல்லையாக உள்ள பாதை வழியாக அணுகலாம். கார் மற்றும் கோச் பார்க்கிங் மற்றும் ஷூ சேமிப்பு சேவையும் உள்ளது.
இது தினமும் காலை 7 மணி முதல் இரவு 10 மணி வரை பக்தர்களுக்காக திறந்திருக்கும், சுற்றுலாப் பயணிகளின் வருகை மதியம் 1 மணி முதல் மாலை 5 மணி வரை இருக்கும்.
வெளி இணைப்புகள்
பகுப்பு:ஜொகூர் பகுப்பு:Coordinates on Wikidata பகுப்பு:மலேசியாவிலுள்ள அம்மன் கோயில்கள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
காக்கதாசபுரா ஏரி
காக்கதாசபுரா ஏரி (Kaggadasapura Lake) என்பது இந்தியாவில் கர்நாடக மாநிலத் தலைநகர் பெங்களூரில் உள்ள ஒரு ஏரி ஆகும்.
ஏரி மறுசீரமைப்பு
பெங்களூர் மாநகரின் சுத்திகரிக்கப்படாத கழிவுநீருக்கான மையங்களில் இந்த ஏரியும் ஒன்றாகும். இதன் விளைவாக நச்சு நுரை இந்த ஏரியில் ஏற்பட்டதை அடுத்து 2019-ல் லோக் ஆயுக்தா ஏரியை ஆய்வு செய்து ஆக்கிரமிப்புகளை அகற்றி, ஏரியினை சுத்தப்படுத்தி மறுசீரமைப்பு பணிகளை ரூபாய் 8 கோடி செலவில் மாநகராட்சி தொடங்கியுள்ளது.
மேற்கோள்கள்
பகுப்பு:இந்தியப் புவியியல் பகுப்பு:பெங்களூரின் சுற்றுப்புறங்கள்
உடற்பிடிப்பு
உடற்பிடிப்பு (massage) செய்யப்படும் பகுதிகளில் ரத்த ஓட்டம் வேகம் பெறுகிறது. அப்பகுதிக்கு அதிக சத்துக்கள் எடுத்துச் செல்லப்படுகிறது. குணமாக்கும் சக்தியும் அதிகரிக்கிறது. ஆக்சிஜனை எடுத்துச் செல்லும் ரத்தத்தின் திறன் அதிகரித்து அதன் பயன் கூடுகிறது.
உடற்பிடிப்பு செய்யும் முறை
கை கால்களிலிருந்து மசாஜை துவங்கவேண்டும். அடுத்து நெஞ்சு, கீழ்வயிறு, பின்புறம், பின்புற இடுப்பு ஆகிய பகுதிகளில் மசாஜ் செய்யவேண்டும். பின்புறத்தில் மசாஜ் செய்ய துணியைப் பயன்படுத்தலாம். மசாஜøக்குப் பின் குளிக்கலாம் அல்லது வெதுவெதுப்பான நீரில் நனைந்த துணியால் உடம்பைத் துடைக்கலாம்.
உயர்ரத்த அழுத்தம் உள்ளவர்களுக்கு மசாஜ் தலைகீழாக செய்யப்பட வேண்டும். அதாவது தலையில் ஆரம்பித்து காலில் முடிக்கவேண்டும்.
எப்போது உடற்பிடிப்பு தவிர்க்க வேண்டும்?
காய்ச்சலின் போது, கர்ப்பகாலத்தில் கூடாது. வயிற்றுப்போக்கு, வயிற்றுப்புண், குடல்வால் பிரச்சனை, கட்டிகள் இருந்தால் கீழ்வயிற்றில் மசாஜ் செய்யக்கூடாது. தோல்வியாதிகள் உள்ளவருக்கு மசாஜ் ஏற்றதல்ல.
உடற்பிடிப்பு பயன்கள்
மென்மையான மசாஜ் நரம்புகளின் இறுக்கத்தைக் குறைத்து அவற்றுக்கு இதமளிக்கும். சற்று கடுமையான மசாஜ் தளர்ந்த நரம்புகளைத் தூண்டி அவற்றின் திறனை அதிகரிக்கும்.
கீழ்வயிற்றுப் பகுதியில் மசாஜ் செய்வதால் ஜீரண மண்டலம் தூண்டப்பட்டு கழிவுகள் நன்கு வெளியேறும். கல்லீரலின் ஆற்றல் அதிகரிக்கும்.
முறையான மசாஜ் இருதய சுமையைக் குறைக்கும்.
தசைகளின் இறுக்கத்தை மசாஜ் குறைத்து, தசை வலிகளை நீக்குகிறது. கடுமையான உழைப்பு தசைகளில் கொஞ்சம் கொஞ்சமாக லாக்டிக் அமிலத்தைச் சேர வைக்கிறது. தசைகளிலிருந்து அந்த லாக்டிக் அமிலத்தை மசாஜ் நீக்குகிறது. அதன் மூலம் ஒரு புத்துணர்வையும் சக்தியையும் அளிக்கிறது.
மசாஜால் தோலிலுள்ள நுண்துளைகள் திறக்கப்பட்டு வியர்வை மூலம் கழிவுகள் உடலிலிருந்து வெளியேற்றப்படுகின்றன.
வெளி இணைப்புகள்
பகுப்பு:நோய்கள் பகுப்பு:இயன்முறை மருத்துவம்
தைட்டானியம்(III) அயோடைடு
தயாரிப்பு
தைட்டானியமும் அயோடினும் சேர்ந்து தைட்டானியம்(III) அயோடைடு உருவாகிறது:
TiI4 சேர்மத்தை அலுமினியத்துடன் சேர்த்து ஒடுக்க வினைக்கு உட்படுத்துவதாலும் தைட்டானியம்(III) அயோடைடு தயாரிக்கலாம்.
கட்டமைப்பினைப் பொறுத்தவரையில் தைட்டானியம்(III) அயோடைடு முகப்பு பகிர்வு எண்முகத்தின் பலபடியாகத் தோற்றமளிக்கிறது. 323 கெல்வின் வெப்பநிலைக்கு மேல் Ti---Ti பிணைப்புக்கு இடையிலான இடைவெளி சமமாக உள்ளது. ஆனால் இவ்வெப்பநிலைக்கு கீழாக இச்சேர்மம் நிலைமாற்றத்திற்கு உட்படுகிறது. தாழ் வெப்பநிலை கட்டத்தில் Ti---Ti தொடர்புகள் குட்டையாகவும் நீண்டும் மாறி மாறி அமைகின்றன. தாழ்வெப்பநிலை கட்டமைப்பானது மாலிப்டினம் டிரைபுரோமைடின் கட்டமைப்பை ஒத்ததாக உள்ளது
மேற்கோள்கள்
பகுப்பு:தைட்டானியம் சேர்மங்கள் பகுப்பு:அயோடைடுகள்
3
கிபி ஆண்டு 3 (III) என்பது ஜூலியன் நாட்காட்டியில் திங்கட்கிழமை அல்லது செவ்வாய்க்கிழமையில் தொடங்கிய சாதாரண ஆண்டு ஆகும். அக்காலத்தில் இவ்வாண்டு "லாமியா மற்றும் செர்விலியசு ஆகியோரின் ஆட்சி ஆண்டு" (Year of the Consulship of Lamia and Servilius) எனவும், "ஆண்டு 756" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 3 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது மூன்றாவது ஆண்டாகும். இதற்கு முந்தைய ஆண்டு கிபி 2 ஆகும்.
மேற்கோள்கள்
* பகுப்பு:0கள்
கோனோமெட்டா
மேற்கோள்கள்
பகுப்பு:கணுக்காலிகள் பகுப்பு:பூச்சிகள் பகுப்பு:கணுக்காலி பேரினங்கள்
பிரிஸ்பேன் வரலாறு
ஆத்திரேலியாவின் பிரிஸ்பேன் நகரின் எழுதப்பட்ட வரலாறு 1799ஆம் ஆண்டு ஆரம்பிக்கிறது. இப்பகுதியில் பலகாலமாக ஜாகிரா மற்றும் டுர்ருபல் இனத்தைச் சார்ந்த பழங்குடி மக்கள் வசித்து வந்தனர். ஆனால் மேத்தியூ பிலிண்டர்சு என்பவர் போர்ட் ஜாக்சனிலிருந்து மொராட்டன் வளைகுடாப் பகுதியை ஆய்வு செய்ய வந்தது 1799 ஆம் ஆண்டு. முதன்முதலில் சிட்னியிலிருந்து கொண்டுவரப்பட்ட பிரித்தானியக் கைதிகளுக்கான சிறைக் குடியேற்றமாகவே பிரிஸ்பேன் உருவாக்கப்பட்டது. ஆனால் இந்தப் பகுதி வேளாண்மைக்கு உகந்ததாகவும், மரங்கள், மீன் மற்றும் பலதரப்பட்ட வளங்களையுடையதாகவும் இருந்ததால், 1838 ஆம் ஆண்டு முதல் இந்தப் பகுதி கைதிகள் அல்லாத ஏனையோரும் குடியேற அனுமதிக்கப்பட்டனர். 1859ல் பிரிஸ்பேன் நகராட்சியாக மாறியது. 1924ல் பெருநகரப் பகுதியாக அறிவிக்கப்பட்டது.
பெயர் வரலாறு
டுரூபல் மக்கள் பிரிஸ்பேன் பகுதியை மீயான்சின் (Meeaan-jin) என்ற பெயரில் அழைத்தனர். தற்போதைய பிரிஸ்பேன் நகரத்திற்கு சர் தாமஸ் பிரிஸ்பேன் (1773-1860) என்பவரின் பெயர் சூட்டப்பட்டது. சர் தாமஸ் பிரிஸ்பேன் ஸ்காட்லாந்து நாட்டின் ஐயர்சைர் என்ற ஊரில் பிறந்தவர். பிரித்தானியப் படைவீரராகவும், காலனி நிர்வாகியாவும் பணியாற்றியவர். பிரிஸ்பேன் நகரத்திற்குப் பெயர் சூட்டப்பட்டபோது அவர் நியூ சவுத் வேல்ஸ் மாநிலத்தின் ஆளுனராக இருந்தார்.
சான்றுகள்
பகுப்பு:ஆத்திரேலிய வரலாறு
கேரள பாணினீயம்
கேரள பாணினீயம் என்பது மலையாள மொழிக்கான இலக்கண நூலாகும். இதை ஏ. ஆர். இராஜராஜ வர்மா எழுதினார். இது 1896ஆம் ஆண்டில் வெளியானது.
மற்ற தென்னிந்திய மொழிகளுக்கு இலக்கண நூல்கள் இருந்தபோதும், பத்தொன்பதாம் நூற்றாண்டு வரையிலும் மலையாளத்துக்கு இலக்கண நூல்கள் இல்லை. இதை அறிந்த ஏ.ஆர். ராஜவர்மா, பாணினி எழுதிய பாணினீயத்தைப் போன்றே மலையாளத்துக்காக "கேரள பாணினீயம்" என்ற நூலை எழுதினார். இந்நூலில் மலையாளம் சமசுகிருதத்தில் இருந்து தோன்றியதல்ல என்றும், பழந்தமிழில் இருந்தே தோன்றியது என்றும் குறிப்பிடுகிறார். தமிழில் இருந்து பிரிந்து, மலையாளம் தனி மொழியானதற்கான ஆறு அடையாளங்களை நூலில் சுட்டிக் காட்டுகிறார்.
இதை முனைவர். இராய் என்பவர் ஆங்கிலத்தில் மொழிபெயர்த்தார்.
சான்றுகள்
பகுப்பு:மலையாள நூல்கள் பகுப்பு:இலக்கண நூல்கள் பகுப்பு:நூலட்டை விடுபட்ட நூல்கள்
பக்தி இலக்கியம்
சங்க காலத்திற்குப் பிறகு
சங்க காலத்திற்குப் பிறகு தமிழ்நாட்டில் சமண, பௌத்த சமயங்கள் செல்வாக்குப் பெற்றன. துறவறத்திற்குப் பெருமை ஏற்பட்டது. அதனால் மக்களின் காதல் வாழ்வுக்கும் இல்லறத்திற்கும் இருந்த பெருமை குறையத் தலைப்பட்டது. இந்த உலகில் உள்ள இன்பங்களை வெறுத்து, மறுமையை மட்டும் நாடுவதே கடமை என்ற மனப்பான்மை வலுத்தது. ஆடல், பாடல், ஓவியம், சிற்பம் முதலிய கலைகளின் மதிப்புக் குன்றியது. இந்த நிலையிலும் சிலப்பதிகாரம் இருவகை நிலைகளையும் எடுத்துரைத்து இரண்டிற்கும் பாலம்  போலவே அமைந்தது.
மண்ணில் நல்ல வண்ணம் வாழலாம்
ஆழ்வார் நாயன்மார் பாடல்களில் துறவறம் பழிக்கப்படவில்லை; இல்லறம் வெறுக்கப்படவில்லை. நிலையாமை உணர்த்தப்படுகிறது. கலைகளும் போற்றப்படுகின்றன. இந்த உலக இன்பங்களை நுகர்ந்தவாறே இறைவனிடத்தில் பக்தி செலுத்தலாம் என்ற தெளிவைப் பக்தி இலக்கியம் தருகிறது. உலக வாழ்வைக் கண்டு அஞ்சும் அச்சம் நீங்கி, மக்கள் கூடி வழிபாடு செய்து பக்தியுணர்ச்சியில் திளைத்திருக்க ஊக்கமூட்டுகிறது. “மண்ணில் நல்ல வண்ணம் வாழலாம்” என்கிறது திருஞான சம்பந்தர் பாடிய தேவாரத்திலுள்ள அறிவுரை.
எல்லாம் இறைவன் தரும் இன்பங்களே
சமணத்துறவியாக, துறவிகளின் தலைவராக இருந்து சைவ சமயத்திற்குத் திரும்பியவர் எனக் கூறப்படும் திருநாவுக்கரசர் பாடியுள்ள பின்வரும் பாடலில் இயற்கை தரும் இன்பங்களும் இயற்கையைப் பயன்படுத்திப் பெறும் இன்பங்களும் கலை இன்பங்களும் எல்லாம் இறைவன் தரும் இன்பங்களே என்ற உண்மை விளங்குகிறது. (திருநாவுக்கரசர் தேவாரம்)
பக்திப் பாடல்கள் விளைத்த புரட்சி
ஆழ்வார் நாயன்மார்களின் பக்திப் பாடல்கள் விளைத்த புரட்சி ஒன்று; கடவுளுக்குமுன் மக்கள் எல்லோரும் சமமானவர்கள். கடவுள் ஒருவரே எல்லா மக்களுக்கும் தலைவர் என்ற கருத்தைப் பரப்ப அந்தப் பாடல்கள் உதவின. அதனால், அரசர்களையும் செல்வர்களையும் பாடுவதற்குப் பயன்பட்ட தமிழ், கடவுளைப் பாடுவதற்கு மட்டுமே பயன்பட வேண்டும் என்ற கொள்கை வளர்ந்தது. அரண்மனையில் நிகழ்ந்துவந்த விழாக்கள் பல, கோயில்களில் கடவுளுக்கு உரிய திருவிழாக்களாக மாறின.
பக்திப் பாடல்கள்
வடிவம் என்ற அடிப்படையில் நோக்கும் போது, கற்றவர்களுக்கு உரியனவாகப் பாடப்பட்ட சங்கப் பாட்டுகள் போலன்றிக் கற்றவர்களோடு மற்றவர்களும் கூடிப் பாடுவதற்கு ஏற்றவாறு தமிழ் எளியதாய் நெகிழ்ந்து அமைந்தவை ஆழ்வார்களும் நாயன்மார்களும் பாடிய பக்திப் பாடல்கள். ஊர் தோறும் பக்தர்கள் கூட்டம் கூட்டமாகப் பாடிக் கோயில்களைச் சுற்றிவந்து வழிபடுவதற்கு ஏற்ற வகையில் இசைப்பாடல்களாய் அவை அமைந்தன. இவ்வாறு நடை எளிமையும் இசையினிமையும் கூடினமையால், தமிழ் இலக்கிய நோக்கிலும் போக்கிலும் மாறுதல் ஏற்பட முடிந்தது.
பதிகம்
இக்காலத்தில் பெரும்பான்மை வகிப்பவை பதிகங்களே. பதிகம் என்பது பெரும்பாலும் பத்துப் பாக்களைக் கொண்டது. பதிகம், அப்பர் காலம் தொட்டுக் கொஞ்சம் கொஞ்சமாக வளர்ச்சி பெற்று மாணிக்கவாசகர் காலத்தில் உச்சநிலை பெற்றது. சங்ககாலச் சான்றோர்கள் தெய்வானுபவத்தை வெளியிடப் பரிபாடல் முதலிய இசைச் செய்யுள் வகைகளைப் பயன்படுத்தினர் என்பது நாம் அறிந்த ஒன்று. நாயன்மார்களும் ஆழ்வார்களும் பதிகத்தைப் பயன்படுத்தினர். இது செய்யுள் வடிவத்தில் வளர்ச்சியை உணர்த்துகிறது எனலாம். அடியார்கள் தாம் புலப்படுத்தும் உணர்ச்சியை வரிசையாக அமைத்துக் காட்டுவதற்குப் பதிக முறையைப் பயன்படுத்தினர். இப்பதிக அமைப்பு சங்ககால யாப்பான ஒத்தாழிசைக் கலிப்பாவிலிருந்து உருவானது எனலாம். தாழிசை ஒரு பொருள்மேல் மூன்றடுக்கி வருவது. தாழிசையில் ஓசையிலும் பொருளிலும் ஒத்திருத்தல் போலவே பதிகத்திலும் அவை ஒத்திருக்கின்றன. அக்கால மக்களைப் பக்தி நெறியில் ஈடுபடுத்த ஏற்ற கருவியாகப் பதிகம் அமைந்தது.
அகவல், வெண்பா
அகவல், வெண்பா முதலியனவும் பக்தி இலக்கியக் காலத்தில் கையாளப்பட்டாலும், பெருவழக்காகக் கையாளப்பட்டவை தாழிசை, துறை, விருத்தம் என்னும் பாவினங்களே. பல்வேறு உணர்ச்சி வேறுபாடுகளைக் காட்டப் பல்வேறு வகை ஓசைமுறைகள் பயன்படுத்தப்பட்டன. தமிழுக்கு அவை புதுவரவுகள். காப்பியங்கள் அகவற்பாவில் எழுதப்படவேண்டும் என்ற மரபு மாறுபட்டமைக்கு பக்தி இலக்கியக் காலப் பாவகைகள் காரணம் எனலாம்.
பழைமையான இசைச் செல்வம்
திருநாவுக்கரசர், திருஞானசம்பந்தர், சுந்தரர் ஆகிய மூவரும் பாடிய பாடல்கள் எண்ணாயிரமும் தேவாரம் என்ற பெயரால் சிறந்த பக்தி இலக்கியமாக விளங்குகின்றன. இன்ன பண் என்று குறிப்பிடப்பட்டு அவை பாடப்படுகின்றன. இவ்வளவு பழைமையான இசைச் செல்வம் வேறுமொழிகளில் இல்லை எனலாம்.
எல்லாம் கடவுள் செயலே
திருநாவுக்கரசர் தாண்டகம் பாடுவதில் வல்லவராகத் திகழ்ந்தார். எல்லாம் கடவுள் செயலே என்பதை ஒரு திருத்தாண்டகப் பாட்டில் மிக அழகாகப் பாடியுள்ளார் திருநாவுக்கரசர். நீ ஆடச் செய்தால் அதற்குத் தகுந்தபடி ஆடாதவர் யார்? நீ அடங்கச் செய்தால் அடங்காதவர் யார்? நீ ஓடச் செய்தால் ஓடாதவர் யார்? உருகச் செய்தால் உருகாதவர் யார்? நீ காணச் செய்தால் காணாதவர் யார்? நீ காட்டா விட்டால் காணவல்லவர் யார்? என்ற கருத்தினை,
(ஞானசம்பந்தர் தேவாரம்) எனச் சந்தங்களைப் பயன்படுத்திப் பாடியுள்ளார்.
திருக்குறள் --- திருவிருக்குக்குறள்
ஏழு சீர்களைக் கொண்ட ஈரடி வெண்பா வடிவம்   திருக்குறள். ஆனால் எட்டுச்  சீர்களைக் கொண்டு, இரண்டே    அடிகளில் பாடல்களை  இயற்றி, அதற்குத்     ‘திருவிருக்குக்குறள்’     என்று பெயரிட்டுள்ளார் திருஞானசம்பந்தர். எடுத்துக்காட்டு: (திருவிருக்குக்குறள், பா.2)
நாட்டுப் பாடல்
உருக்கமான திருவாசகப் பாடல்களைப் பாடிய மாணிக்கவாசகர், அக்காலத்தில் மக்களிடையே இருந்த சில நாட்டுப் பாடல் வடிவங்களையும்  பயன்படுத்திக்  கொண்டிருக்கிறார். சிறப்பாக, இளம்பெண்கள் ஆடிப் பாடும் பாடல் வடிவங்களைத் தேர்ந்தெடுத்து, அவர்களின்  விளையாடல்களுடன்  பக்தி உணர்வை கலந்து அமைத்துத்  தந்திருக்கிறார். திருவாசகத்தில் உள்ள திருவம்மானை, திருப்பொற்சுண்ணம், திருக்கோத்தும்பி,     திருத்தௌ¢ளேணம், திருத்தோணோக்கம், திருச்சாழல்,  திருப்பூவல்லி, திருப்பொன்னூசல் ஆகியவை  அவ்வாறு   பாடப்பட்டவை.
பெண்கள்  உட்கார்ந்து ஆடுவது  அம்மானை; வாசனைப்பொடி   இடித்தவாறே   பாடுவது பொற்சுண்ணம்;  மலர் பறிக்கும்போது  பாடுவது பூவல்லி; ஊசல் ஆடும்போது  பாடுவது  ஊசல்;  தும்பி,    தோணோக்கம்,   சாழல் முதலியனவும் மகளிர் ஆடல்களைக் குறிப்பன. நாட்டுப்பாடல்கள் ஏட்டுப் பாடல்களாக    வடிவம்  பெறுவதற்கு   முன்னோடியாக விளங்கியவர் மாணிக்கவாசகர்.
மரபுசார்ந்த இசைப்பாடல்கள்
(நாலாயிர. 1944) இது குயிலை அழைத்துப் பாடும் பாட்டுகளில் ஒன்று. (நாலாயிர.1945) இது பல்லிப் பாடல்களில் ஒன்று. இவை வெண்டுறை எனும் யாப்பில் அமைந்தவை.
கவிதைச் சுவை நிரம்பிய பக்திப் பாடல்கள்
சங்க இலக்கியத்துள் காணப்படும் காதல் மரபுகளை அமைத்தும் திருமங்கையாழ்வார் பக்திப் பாடல்கள் பாடியுள்ளார். வண்டு, நாரை முதலியவற்றைத் தூது அனுப்பித் திருமாலின் அன்பை வேண்டச் செய்யும் பாடல்கள் சுவையானவை. “நாரையே! இன்றே நீ சென்று திருமாலுக்கு என் காதலைப்பற்றிச் சொல்லி வருவாயானால், எனக்கு அதைப்போன்ற இன்பமான உதவி வேறு எதுவும் இல்லை. அதற்குக் கைம்மாறாக, இந்தப் பசுமையான இடமெல்லாம் உன்னுடையதே ஆகுமாறு, நீ இங்கெல்லாம் மீன்களைக் கவர்ந்து உண்பதற்காகத் தருவேன். தந்த பிறகு, இங்கே உன் பெண் துணையும் நீயுமாக வந்து இனிமையாகத் தங்கி இந்த உலகில் இன்பமாக வாழலாம்” என்கிறார். காதல் நோயால் வருந்தி வாடிய மகளைப்பற்றிக் கவலைப்பட்டுத் தாய் சொல்லும் சொற்களாகவும், மகளின் நோயையும் வாட்டத்தையும்பற்றி அறிந்து குறி சொல்லவல்ல கட்டுவிச்சியின் சொற்களாகவும் அவர் பாடியுள்ள பாடல்களும் கவிதைச் சுவை நிரம்பிய பக்திப் பாடல்களாகும்.
பழைய யாப்பு வடிவங்களும் பயன்படுத்தப்படுதல்
பொய்கையாழ்வார் இயற்றிய முதல்திருந்தாதியில் வெண்பாவையே பயன்படுத்தியுள்ளார். எடுத்துக்காட்டாகக் கீழ்க் குறிப்பிடும் பாடலைப் பார்க்கலாம்.
(முதல் திருவந்தாதி, பா.1) பேயாழ்வார் இயற்றிய பாடலிலும் வெண்பாவே பயன்படுத்தப் பட்டுள்ளது.
(மூன்றாம் திருவந்தாதி, பா.1) பக்தியால் பரவசப்பட்ட பூதத்தாழ்வார் ஞானத் தமிழை விரும்பி நாராயணனுக்கு ஞானவிளக்கு ஏற்றியதாக உருகிப் பாடுகிறார். (இரண்டாம் திருவந்தாதி, பா.1) என வெண்பாவில் பாடியுள்ளார். எனவே, பக்தி இயக்கக் காலத்தில் முதல் ஆழ்வார் மூவரும்  தம் பக்திப் பாசுரங்களில் வெண்பாக்களையே பயன்படுத்தியுள்ளனர் என்பதை அறியலாம்.
திருமழிசை ஆழ்வார்
அடுத்துள்ள திருமழிசை ஆழ்வார், வெண்பாவும், விருத்தமும் பாடியுள்ளார்.
(நான்முகன் திருவந்தாதி, பா.3) திருமழிசை ஆழ்வார் விருத்தம் பாடியதற்கு எடுத்துக்காட்டு : (திருச்சந்த விருத்தம், பா.1) இவ்வாறு பழைய யாப்புகளில் தொடங்கிப் பின்னர் இசைப்பா வடிவங்களில் வளர்ந்து பக்தி இலக்கியம் வடிவச் சிறப்புகள் கொண்டதாக வளர்ந்திருப்பதைக் காண்கிறோம்.
குருமலை அலங்காரியம்மன் கோயில்
குருமலை அலங்காரியம்மன் கோயில் தமிழ்நாட்டில் தூத்துக்குடி மாவட்டம், குருமலை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பன்னாட்டு மாவுப்பொருள் ஆராய்ச்சி நிறுவனம்
பன்னாட்டு மாவுப்பொருள் ஆராய்ச்சி நிறுவனம் (International Starch Institute) டென்மார்க் பல்கலைக் கழக வளாகத்தில், ஆர்ஹஸ்டேனிஷ் மாவுச்சத்து தொழிற்சாலையின் அருகில் அமைந்துள்ளது.
இந்நிறுவனம் டேனிஷ் சுற்றுச்சூழலியல் துறையுடன் இணைந்து பழச்சாற்றினை மறுசுழற்சி செய்யும் ஆய்வை 3 ஆண்டு நடத்திய போது, அது ஒரு செயற்கை உரமாகப் பயன்படக் கூடியதாக இருந்தது.
உயிர்வேதி தொழிற்சாலைகளுக்கான ஆதாரமான கார்போஹைட்ரேட் போலவே வாழை மாவுச்சத்தும் உள்ளது. மேலும் ஆல்கஹால்,இனிப்பு பொருளாகவும் பயன்படுகிறது.
வெளியிணைப்புகள்
அதிகாரப்பூர்வ இணையதளம்
பகுப்பு:திண்டுக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:டென்மார்க்